दो विदेशी सहित चार बाल श्रमिक भगवईया को परिजनों के सुपुर्द किया
बालकल्याण समिति ने दो विदेशी दो राज्य के बाल श्रमिक सहित चार एक भगवईया बालिका काे मंगलवार को पुनर्वास के लिए परिजनों को सुपुर्द किया। अध्यक्ष हरिराम धौलिया ने बताया कि बाल श्रमिक बंटी कुम्हार, उमेश (बिहार) चंद्रेश्वर बंदेश्वर निवासी नेपाल को बाल श्रम से मुक्त करवाकर देखरेख एवं संरक्षण के लिए समिति के समक्ष पेश किया गया जिनको समिति ने राजकीय सम्प्रेषण एवं किशोर गृह में आवासित करवाया। मंगलवार को उनके माता-पिता ने आवेदन पत्र पेश कर अपने-अपने पुत्रों को देखरेख एवं संरक्षण के लिए सुपुर्द करने का निवेदन किया। इस पर बिन्देश्वर चंद्रेश्वर नेपाल को उसकी जैविक माता पवित्री देवी को नेपाल दूतावास के बिन्द्रा सबेदी अटेची से अध्यक्ष ने दूरभाष पर वार्ता कर सुपुर्द किया जिसकी सूचना नेपाल दूतावास सचिव विदेश मंत्रालय दिल्ली को भेजी है।
वहीं महिला पुलिस थाना ने एक भगवईया नाबालिग को दस्तयाब कर देखरेख एवं संरक्षण के लिए समिति के समक्ष प्रस्तुत किया गया। समिति ने बालिका का साक्षात्कार लिया। बालिका ने अपने माता-पिता के साथ जाने की इच्छा जाहिर की। जिस पर बालिका के हित को ध्यान में रखते हुए उसे पिता को सुपुर्द किया गया। इस अवसर पर सदस्य रेवन्तराम भादू सहित सदस्य उपस्थित थे।
hin_Deva hin_Deva hin_Deva